Държавен вестник, бр. 97, 2012 г., стр. 35

БРОЙ  97	
Д Ъ Р Ж А В Е Н  В Е С Т Н И К 	
СТР.  35  
ето на всички структури от системата на МОСВ 
и др. Нуждите от обучение и повишаване на 
квалификацията на служителите са удовлетворени 
отчасти. Недостатъчно се покриват потребностите 
от специализирано обучение, вкл. в сектор „Води“, 
а така също и от своевременно изготвяне и пре­
доставяне на необходимите методики, указания и 
инструкции по изпълнение на дейността от страна 
на координиращия орган. 
Специализираните обучения се осъществяват 
по линия на МОСВ, както и в рамките на меж­
дународни туининг договори.
Поради сериозните бюджетни ограничения 
отсъстват възможности за участие в курсове и 
обучения, организирани от външни фирми. 
За повишаване на квалификацията на служи­
телите допринасят също вътрешните обучения, 
които се организират за регионалните структури 
(РЛ) по разясняване на промените в нормативната 
уредба, даване указания по отделни дейности и др., 
а така също и обмяна на опит и добри практики 
между регионалните структури. 
Някои от основните теми на проведените 
обучения са:
· Химични аналитични методи в рамките 
на международен Туининг договор BG 06 IB EN 
01 – 2009 г.
· Процедури за вътрешнолабораторен контрол 
и контрол на качеството в рамките на междуна­
роден Туининг договор BG 06 IB EN 01 – 2009 г.
· Методология за мониторинг на химичен и 
екологичен статус в рамките на международен 
Туининг договор BG 06 IB EN 01
· Обучение по Туининг – проект BG 06 IB EN 
01 „Укрепване дейността на мрежата за мониторинг 
на повърхностни води“
· Прилагане на Рамковата директива 2000/60/
ЕС за водите във връзка с изпълняване на проекти
· Работа с ГИС продукти и потребителски 
софтуер
· Специализирани обучения по определяне на 
биологични елементи за качество на водите. 
Основните проблеми при обучението и повиша­
ването на квалификацията на служителите в ИАОС 
са свързани с недостатъчното специализирано 
обучение, отсъствието на системност в обученията, 
организирани от координиращия орган, както и 
липсата на бюджетни средства за участие във външ­
ни курсове и обучения. Бюджетните ограничения 
се отразяват отрицателно върху изпълнението на 
индивидуалните годишни планове на служителите 
в частта „обучение“ и са сериозна пречка пред 
постоянното повишаване на професионалната 
квалификация.
Решенията на тези проблеми се свързват с 
усъвършенстване на системата за обучение и 
повишаване на квалификацията в МОСВ чрез 
системно проучване на потребностите от обучение, 
организиране на регулярни тематични курсове, ре­
довни срещи и съвещания за обмен на опит, добри 
практики и обсъждане на казуси с участието на 
представители на всички структури от системата 
на МОСВ и др.
Оценка на вътрешната организация на работа 
и материално-техническата осигуреност 
Вътрешни правила и процедури
ИАОС има разработени всички необходими 
вътрешни правила и процедури, свързани с из­
пълнението на функциите и задачите є в област­
та на контрола и опазване на околната среда. 
Вътрешната организация на работата се извършва 
на основата на приетите инструкция за организа­
цията на деловодната дейност и документооборота, 
вътрешни правила за възлагане на обществени 
поръчки, вътрешен ред за предоставяне на достъп 
до обществена информация, система за финансово 
управление и контрол в ИАОС, вътрешни правила 
за организация на административното обслужване, 
Етичен кодекс на служителите в ИАОС, харта на 
клиента. Разработени са процедури по отделни 
дейности – процедури по комплексните разреши­
телни (за издаване, преразглеждане, изменение и 
актуализиране), по акредитирането и преакреди­
тирането на лабораториите в съответствие с из­
искванията на БДС EN ISO/IEC 17025:2006 и др. 
Всички документи са разработени в съответствие 
с Устройствения правилник на ИАОС и другите 
приложими нормативни документи.
Агенцията разполага с изградени информа­
ционни системи за събиране, обработка, анализ, 
съхранение и разпространение на данни във връзка 
с управлението на Националната система за мони­
торинг на околната среда, както и на информацията 
за състоянието на компонентите и факторите на 
околната среда за територията на Р България. За 
работата на сектор „Води“ е изготвена програма 
и мрежа за контролен и оперативен мониторинг 
на повърхностни води и на подземни води, както 
и програма за мониторинг за съдържанието на 
нитрати във водите и на еутрофикацията на водите, 
съгласно изискванията на Директива 91/676/ЕСЕ 
(Нитратна директива).
Изградената информационна система се из­
ползва за изпълнение на международните анга­
жименти за докладване (по Решение 97/101/ЕС) 
пред Европейската агенция по околна среда на 
данните за повърхностни, черноморски и подземни 
води; за обработка и предоставяне на информа­
ция за качеството на водите в Черно море на 
Комисията по опазване на Черно море от замър­
сяване; за контрол, обработка и предоставяне на 
информация за качеството на водите на р. Дунав 
в Международната Дунавска програма. 
ИАОС съвместно с други институции – МОСВ, 
МИЕТ, МЗ, МЗХ и НСИ, разработва годишен 
Национален доклад за състоянието и опазването 
на околната среда в Република България, който 
представя политиката и дейността за подобряване 
на състоянието на околната среда. За изготвянето 
на доклада се използват данни от НСМОС на 
ИАОС, РИОСВ, МЗ, НСИ и НИМХ на БАН. 
Агенцията подготвя и издава ежедневен бю­
летин за състоянието на атмосферния въздух и 
радиационната обстановка в страната, тримесечен 
бюлетин за състоянието на околната среда, бюле­
тин за състоянието на морската вода, индикаторен 
доклад за състояние и оценка на околната среда.